

# Event Details

- **Event Name**: HAENDEL Opus 1 (Integrala - ep. 1) 
- **Event Start and End Date**: Sun, 26 Apr, 2026 at 07:00 pm (+03:00)
- **Event Description**: Handel este cunoscut mai ales pentru creația sa în domeniul vocal, mai exact cel al operei. Mai puțini melomani cunosc, se pare, creația sa instrumentală de o inestimabilă valoare, atât din punct de vedere muzical, cât și ca evoluție a stilului componistic baroc. 
   Repertoriul sonatelor și triosonatelor pentru vioară și basso continuo compuse de G. Fr. Haendel a reprezentat o sursă permanentă de întrebări și incertitudini cărora nu li s-au găsit până în prezent răspunsuri precise. Principalul motiv este cel al lipsei conservării în timp a manuscriselor originale ale acestor lucrări, fapt ce a făcut imposibilă evidența și catalogarea lor exactă. Acest aspect al repertoriului muzical creat de autor poate fi observat și în cazul repertoriului dedicat altor instrumente sau diverselor tipuri de ansambluri. Este ușor, așadar, de ajuns la concluzia că Haendel (ca, de altfel, mulți alți autori ai Barocului muzical european) poate apărea în istoria muzicii ca un compozitor ce a creat un număr mult mai mare de lucrări comparativ cu impresionanta sa operă, deja cunoscută. 
   După prima lor apariție la Amsterdam, în anul 1730 („Sonates pour un Traversiere, un Violon ou Hautbois”, Editura Jeanne Roger), sonatele pentru vioară și basso continuo ale lui Haendel au fost tipărite sub titluri și numerotări diferite. Între cei ce s-au preocupat de publicarea și catalogarea lor ulterioară se numără editorul John Walsh (1665 – 1736) ce a publicat, în anul 1732, un volum ce conținea douăsprezece sonate pentru diverse instrumente: flaut, oboi sau vioară și basso continuo („Solos for a German Flute, a Hoboy or Violin”). Volumul reedita practic colecția apărută în anul 1730 și este cunoscut sub denumirea „Haendel, Opus 1”. 
   În a doua jumătate a secolului al XIX-lea, muzicologul Friedrich Chrysander (1826 – 1901) a demarat un proiect de catalogare și editare a creației lui G. Fr. Haendel. În acest context, el a alcătuit un volum dedicat acestor sonate care conținea cu trei lucrări mai mult, comparativ cu varianta din 1732. 
   Cel mai coerent sistem de catalogare a operei lui Haendel pare a fi însă cel a muzicologlui german Bernd Baselt (1934 – 1993), sistem cunoscut astăzi sub denumirea ”Händel – Werke – Verzeichnis” (prescurtat HWV). 
   După cum putem observa încă din titlul primului volum publicat în anul 1730, sonatele lui Haendel sunt dedicate celor trei instrumente - flaut, oboi, vioară – fără o limitare precisă, însă, în ceea ce privește alegerea instrumentului. De asemenea, spre deosebire de compozitorii francezi sau cei germani care ofereau în prefață indicații clare privind ornamentarea și abordarea agogică sau timbrală din cadrul unei anumite colecții, Haendel nu a lăsat indicații precise nici în ceea ce privește alegerea instrumentelor de continuo. Putem imagina astfel o linie de basso continuo standard, asigurată de clavecin dar însoțită și de alte instrumente precum violoncel, lăută / teorbă sau fagot baroc (acesta din urmă fiind indicat în special în cazul sonatelor în care linia principală este interpretată de oboi). 
   Ca imagine generală, putem caracteriza aceste lucrări ca fiind în primul rând eterogene, această caracteristică manifestându-se atât din punct de vedere timbral cât și ca modalitate de tratare melodică, armonică sau polifonică. La o eventuală audiție integrală a lor, vom realiza că ele se revendică stilistic tuturor perioadelor de creație ale compozitorului și sunt tratate fie ca lucrări ample, cu structuri complexe, fie într-un mod mai simplist în care nu tehnica instrumentală este cea care primează. 
										Raluca Enea 

   În program: 
G. Fr. Haendel (1685 – 1759): 
Sonates pour un Traversière, un Violon ou Hautbois con Basso Continuo Composées par G. F. Handel, opus 1 

   - Sonata 1 în mi minor: 
Grave - Allegro - Adagio - Allegro 
   - Sonata 5 în sol major: 
Adagio - Allegro - Andante - Bouré 
   - Din Suita 7  în sol minor, HWV 432,  pentru clavecin solo: 
Allegro - Sarabande - Gigue - Passacaille 
   - Sonata 9 în si minor: 
Largo - Vivace - Presto - Adagio - Alla Breve - A Tempo di Minuet 
   - Sonata în re major, – vioară și basso continuo - HWV 371: 
Affetuoso – Allegro – Larghetto – Allegro 
	* Ordonarea lucrărilor în acest mod este inspirată din volumul de Sonate Opus 1 ale lui G. Fr. Haendel, editat la Performer's Facsimiles, editură care a utilizat una dintre copiile manuscrisului aflat în colecția Library of Congress (Washington D.C.). Pentru o abordare extinsă asupra lucrărilor de acest tip ale lui Haendel, am ales adăugarea a două dintre lucrările care nu sunt cuprinse în acest volum, fiind inserate în manuscrise alternative. 

   Interpretează: ansamblul SEMPRE continuo: 
Rafael Butaru – vioară 
Zsombor Lázár – violoncel 
Zsombor Filip - chitară barocă / arhilăută / teorbă 
Raluca Enea – clavecin 

   Ansamblul de muzică barocă SEMPRE a fost fondat în anul 2020 de clavecinista Raluca Enea și reunește muzicieni specializați în interpretarea muzicii vechi. Repertoriul abordat este, în principal, cel al Barocului muzical de secol XVIII dar programele de concert abordează și piese aparținând sec. al XVII-lea sau lucrări din perioada premergătoare Clasicismului muzical. Preocupările membrilor ansamblului se referă la autenticitatea interpretării (atât din perspectiva stilisticii muzicale cât și din cea a instrumentelor utilizate – copii după originale istorice) și la cercetarea muzicologică minuțioasă, aspecte ce permit abordarea unor concepte repertoriale originale. Muzicienii ce formează ansamblul s-au specializat în domeniul muzicii vechi în cadrul unor instituții de prestigiu din Europa și au o activitate de peste 20 de ani în domeniul interpretării acesteia. 
   Ansamblul are o structură modulară, adaptabilă mai multor tipuri de repertoriu, mergând de la formule camerale de duo sau trio, până la formule extinse, de tip orchestral. Deși înființat relativ recent, ansamblul are o activitate intensă fiind prezent până acum la cele mai importante evenimente de profil din țară, precum Festivalul Internațional „George Enescu”, Festivalul de Muzică Veche București, Festivalul de Muzică Veche Miercurea-Ciuc, etc. SEMPRE colaborează cu muzicieni importanți din domeniul muzicii baroce precum violonistele Mira Glodeanu și Martyna Pastuszka. Între proiectele următoare ale ansamblului se numără două colaborări cu violonista Petra Müllejans, lăutistul Xavier Díaz-Latorre și flautistul Jan de Winne, precum și finalizarea unui album audio. 
   Între producțiile din ultimii ani ale ansamblului se numără: Sempre Vivaldi, Haendel vs Haendel, Les Caractères, Baroque unknown, Sparkling Haendel, Bach by night, To B or not to B, Soli e tutti, Sempervivum, Stylus Fantasticus (ultimele 3 proiecte sunt realizate împreună cu violonista Mira Glodeanu), Black and White. Vivaldi, La Notte, La Follia, Exotique, Bach 340, Naturalia by Sempre, Metamorphosis, Barocco Italiano.
- **Event URL**: https://allevents.in/bucharest/haendel-opus-1-integrala-ep-1/200029732720817
- **Event Categories**: entertainment, music, concerts, performances, art, literary-art
- **Interested Audience**: 
  - total_interested_count: 87

## Ticket Details

- **Ticket URL**: https://tinyurl.com/HaendelOpus1-1-SMVB2026?utm_source=AllEvents.in&utm_medium=event-discovery-platform&utm_campaign=bucharest-events

## Event venue details

- **city**: Bucharest
- **state**: BU
- **country**: Romania
- **location**: Sala Auditorium - Muzeul National De Arta Al Romaniei
- **lat**: 44.440647808852
- **long**: 26.095080700925
- **full address**: Sala Auditorium - Muzeul National De Arta Al Romaniei, Strada Știrbei Vodă 2, 010111 București, România, Bucharest, Romania

## Event Organizer details

- **affiliate_id**: 2
- **organizer**: Bucharest Early Music Festival (https://allevents.in/org/bucharest-early-music-festival/801904)

## Event gallery

- **Alt text**: banner
  - **Image URL**: https://cdn-az.allevents.in/events2/banners/d1afad6fc86b7c3658a46046cc45fb75c517acf5438ec82d73faa48595683eac-rimg-w1200-h675-dcd1b272-gmir?v=1773990664
- **Alt text**: thumbnail
  - **Image URL**: https://cdn-az.allevents.in/events2/banners/0e9b42b57c6baf3b7e25c9c294f122fb9eb6416bd4a60ee679b5f705c2f76197-rimg-w300-h300-dcd1b272-gmir?v=1773990664

## FAQs

- **Q**: When is the event happening?
  - **A:** Sun, 26 Apr, 2026 at 07:00 pm (+03:00)
- **Q**: Where is the event happening?
  - **A:** Sala Auditorium - Muzeul National De Arta Al Romaniei, Strada Știrbei Vodă 2, 010111 București, România, Bucharest, Romania
- **Q**: Who is organizing the event?
  - **A:** Bucharest Early Music Festival
- **Q**: What type of event is this?
  - **A:** entertainment, music, concerts, performances, art, literary-art
- **Q**: Where can I find ticket details about HAENDEL Opus 1 (Integrala - ep. 1)  ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "MusicEvent",
        "name": "HAENDEL Opus 1 (Integrala - ep. 1)",
        "image": "https://cdn-az.allevents.in/events2/banners/d1afad6fc86b7c3658a46046cc45fb75c517acf5438ec82d73faa48595683eac-rimg-w1200-h675-dcd1b272-gmir?v=1773990664",
        "startDate": "2026-04-26T19:00:00+03:00",
        "url": "https://allevents.in/bucharest/haendel-opus-1-integrala-ep-1/200029732720817",
        "eventStatus": "https://schema.org/EventScheduled",
        "location": {
            "@type": "Place",
            "name": "Sala Auditorium - Muzeul National De Arta Al Romaniei",
            "address": {
                "@type": "PostalAddress",
                "streetAddress": "Strada Știrbei Vodă 2, 010111 București, România",
                "addressLocality": "Bucharest",
                "addressRegion": "BU",
                "addressCountry": "RO"
            },
            "geo": {
                "@type": "GeoCoordinates",
                "latitude": "44.440647808852",
                "longitude": "26.095080700925"
            }
        },
        "eventAttendanceMode": "https://schema.org/OfflineEventAttendanceMode",
        "description": "Handel este cunoscut mai ales pentru creația sa în domeniul vocal, mai exact cel al operei. Mai puțini melomani cunosc, se pare, creația sa instrumentală de o inestimabilă valoare, atât din punct de vedere muzical, cât și ca evoluție a stilului componistic baroc. \n   Repertoriul sonatelor și trio",
        "organizer": [
            {
                "@type": "Organization",
                "name": "Bucharest Early Music Festival",
                "url": "https://allevents.in/org/bucharest-early-music-festival/801904",
                "description": "Festivalul este dedicat muzicii vechi europene, de la piese medievale până la muzica renascentistă, barocă sau bizantină."
            }
        ]
    }
]
```